హరే రామ్

హరే రామ్ 2008, జూలై 28న విడుదలైన తెలుగు చలనచిత్రం. ఎన్.టి.ఆర్. ఆర్ట్స్ పతాకంపై కళ్యాణ్ రామ్ నిర్మాణ సారథ్యంలో హర్షవర్ధన్ దర్శకత్వం వహించిన ఈ చిత్రంలో కళ్యాణ్ రామ్, ప్రియమణి, బ్రహ్మానందం, తమ్మారెడ్డి చలపతిరావు, చంద్రమోహన్, రాజీవ్ కనకాల ప్రధాన పాత్రల్లో నటించగా, మిక్కీ జె. మేయర్ సంగీతం అందించాడు. ఇందులో కళ్యాణ్ రామ్ ద్విపాత్రాభినయం చేశాడు.

ఈ చిత్రం వాణిజ్యపరంగా విజయవంతమైంది. 2011 లో, దీనిని హిందీ భాషలోకి జుల్మో కా తాండవ్  పేరుతో అనువాదం చేశారు. తరువాత తన 2013 యాక్షన్ థ్రిల్లర్ ఓం 3 డికి ఇచ్చిన ఇంటర్వ్యూలో, కల్యాణ్ రామ్ హరే రామ్ ను ఫ్లైక్యామ్ ను ఉపయోగించిన మొట్టమొదటి తెలుగు భాషా చిత్రం అని తెలిపాడు.

కథా నేపథ్యం 
ఈ చిత్రం హరి,రామ్ అనే కవలల నేపథ్యంలో ఉంటుంది. పుట్టుకతో విడిపోయిన కవలలులో హరి నిజాయితీగల పోలీసుగా ఎదగగా, రామ్ మానసికంగా హింసాత్మకంగా తయారవుతాడు. తన సోదరుడితో సహా అతని కంటే తెలివిగల వారిని చంపడానికి ప్రయత్నిస్తుంటాడు. రామ్ హత్యలు చేయడం  ప్రారంభించినప్పుడు, హరి బాధ్యతలు స్వీకరించి 24 గంటలలోపు అతన్ని అరెస్టు చేయాలని, చేయకపోతే 25వ గంటలో ఉద్యోగానికి రాజీనామా చేయాలని నిర్ణయించుకుంటాడు.

నటవర్గం 

 కళ్యాణ్ రామ్ (ఏసిపి హరికృష్ణ/రామ్)
 ప్రియమణి (అంజలి)
 సింధు తులానీ (శ్రావణి)
 కోట శ్రీనివాసరావు (ఆరోగ్యశాఖ మంత్రి జి. శివారెడ్డి)
 రాజీవ్ కనకాల (డా. జికె రెడ్డి)
 చంద్రమోహన్ (హరి, రామ్ తండ్రి)
 సీత (హరి, రామ్ తల్లి)
 సుధ (హరి అత్త)
 తమ్మారెడ్డి చలపతిరావు (హరి మామ)
 అశోక్ కుమార్ (రాజీవ్ అన్న)
 ఆలీ (బ్యాంక్ మేనేజర్)
 బ్రహ్మానందం (నిజం-టాక్సీడ్రైవర్)
 రఘుబాబు (పోలీస్ ఆఫీసర్)
 వేణుమాధవ్ (కార్ల దొంగ)
 లక్ష్మీపతి (శివారెడ్డి అసిస్టెంట్)
 రఘు కారుమంచి (రఘు)
 రంగనాథ్ (డా. నాయుడు)
 ఫిష్ వెంకట్
 శంకర్ మెల్కోటే (మెల్కోటే)
 ప్రభాకర్ పొడకండ్ల (రాజీవ్)
 అపూర్వ (భాగ్యం)
 వైజాగ్ ప్రసాద్ (డిజిపి రవీంద్రనాథ్)
 అంబటి శ్రీనివాస్

సాంకేతికవర్గం 
 దర్శకత్వం: హర్షవర్ధన్
 నిర్మాణం: కళ్యాణ్ రామ్
 కథ: గౌరీ శంకర్
 సంగీతం: మిక్కీ జె. మేయర్
 ఛాయాగ్రహణం: సి. రాంప్రసాద్
 కూర్పు: గౌతంరాజు
 నిర్మాణ సంస్థ: ఎన్.టి.ఆర్. ఆర్ట్స్

పాటలు 
ఈ చిత్రానికి మిక్కి జె. మేయర్ సంగీతం అందించాడు. అన్ని పాటలను సిరివెన్నెల రాశాడు.

మూలాలు

ఇతర లంకెలు 

తెలుగు కుటుంబకథా చిత్రాలు
కళ్యాణ్ రామ్ నటించిన చిత్రాలు
ప్రియమణి నటించిన చిత్రాలు
కోట శ్రీనివాసరావు నటించిన సినిమాలు
రాజీవ్ కనకాల నటించిన చిత్రాలు
చంద్రమోహన్ నటించిన సినిమాలు
చలపతి రావు నటించిన చిత్రాలు
ఆలీ నటించిన సినిమాలు
బ్రహ్మానందం నటించిన సినిమాలు
రఘుబాబు నటించిన చిత్రాలు
వేణుమాధవ్ నటించిన చిత్రాలు
సుధ నటించిన సినిమాలు